Chiar dacă au renunțat la titlurile lor în Familia Regală Britanică, Prințul Harry și partenera lui de viață nu se confruntă cu dificultăți financiare. Ba chiar dimpotrivă, cei doi trăiesc pe picior mare și încasează sume uriașe de bani. În continuarea articolului curent, noi îți vom spune ce afaceri au Meghan Markle și Prințul Harry. Fiul cel mic al Regelui Charles o duce bine din punct de vedere financiar.
Au devenit Harry și Meghan independenți financiar așa cum și-au propus atunci când au renunțat la statutul de membri activi ai familiei regale? În vara anului trecut, în presă se vorbea despre ruperea acordului dintre cei doi și Spotify.
La vremea respectivă s-a declanșat o avalanșă de speculații despre situația financiară și a veniturilor acestora. Mulți se întrebau dacă Meghan intenționează să lucreze din nou ca actriță sau dacă Harry va accepta colaborări cu diferite branduri de lux.
Ei bine, Prințul Harry și Meghan Markle sunt departe de a avea dificultăți financiare. Conform estimări făcute anul trecut de Celebrity Net Worth (portal american specializat în averile vedetelor), averea lui Harry se ridica la aproximativ 35 de milioane de euro, potrivit presei de peste hotare.
La această sumă impresionantă ar trebui adăugate și cele opt milioane pe care i-a lăsat moștenire Regina Mamă în 2002 (după cum raportau atunci cei de la BBC), dar și alte 10 milioane de la mama lui, regretata Prințesă Diana. În plus, ca membru al forțelor armate (între 2005 și 2015), Harry a primit 45.000 de euro anual.
Averea lui Meghan este mai modestă, însă nu este de trecut cu vederea. Potrivit sursei citate, în vara anului trecut, averea americancei se ridica la aproximativ patru milioane de euro, bani pe care i-a obținut din cariera de actriță și din contractele de publicitate. Înainte de a se căsători, vedeta a câștigat aproximativ 450.000 de euro anual pentru interpretarea personajului ei, Rachel Zane, în serialul „Suits”.
Cum era și de așteptat, Harry și Meghan nu mai primesc nicio sumă de la Regele Charles, din fondurile sale private, spre deosebire de William și Catherine. Suveranul britanic alocă o sumă apropiată de șase milioane de euro prinților de Wales. Pentru ultima oară, Prințul Harry și soția lui au primit această anuitate în 2021.
Odată ce au renunțat la statutul de membri activi ai Coroanei, aceștia au încetat să mai primească și o parte din banii publici care finanțează activitățile de reprezentare ale familiei regale. Cu toate acestea, Harry și Meghan au încercat să facă avere folosindu-se de notorietatea lor.
Documentarul Netflix, platformă cu care cei doi ar fi semnat un acord de 100 de milioane de euro, „Harry și Meghan”, dar și memoriile prințului, „În umbră” (din pe care Harry a câștigat 20 de milioane de euro), demonstrează acest lucru.
Harry este și proprietarul startup-ului BetterUp, dedicat sănătății mintale. În plus, nepotul regretatei Regine Elisabeta a două încasează sume frumușele atât de la conferințe, cât și de la aparițiile sale la evenimente publice. Prin urmare, Prințul Harry și Meghan Markle nu trebuie să își facă griji din punct de vedere financiar.